***KUP KÖZSÉG ÖNKORMÁNYZAT***

***KÉPVISELŐ-TESTÜLETE***

***8595 Kup Fő utca 76.***

***Szám***: Pk 76-2/2022.

***Jegyzőkönyv***

***Készült***: Kup Község Önkormányzat képviselő-testülete 2022. február 9-én 18.00 órakor megtartott nyilvános testületi ülésről.

***Az ülés helye: Polgármesteri Hivatal***

Kup Fő utca 76.

***Jelen vannak***: Varga Imre polgármester

Szanyi Pál alpolgármester

Antal Tamás képviselő

ÁbrahámTamás képviselő

Nagy Miklós képviselő (5 fő)

Tanácskozási joggal részt vett: Kissné Szántó Mária jegyző

A lakosság részéről érdeklődő nem volt.

**Varga Imre polgármester** köszöntötte a képviselőket. Megállapította, hogy az 5 fő képviselőből 5 fő megjelent, az ülés határozatképes, azt megnyitotta. (jelenléti ív jkv. 1. melléklete)

Javasolta az alábbi napirend elfogadását, a kiküldött meghívóban foglaltaknak megfelelően:

**Napirend**

1.) Az Önkormányzat 2022. évi költségvetésének elfogadása

2.)Támogatási kérelem

3.) Magyar Falu Program pályázatai

(Meghivó a jkv. 2. melléklete)

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása:**

**1.) Kup Község Önkormányzat 2022. évi költségvetésének elfogadása**

**Előadó: Varga Imre polgármester**

**Varga Imre polgármester**  megállapította, hogy az előterjesztést a képviselők a meghívóval együtt kézhez kapták. Szóbeli kiegészítésként elmondta, hogy a költségvetésben terveznek a már tavalyra tervezett kamerarendszer fejlesztésére, bővítésére, a Malom utcában a belvízelvezetés megoldására, illetve a temetőkerítés felújítására. . (előterjesztés jkv. 3. melléklete) Kérte a képviselőket a véleménynyilvánításra, javasolta a tervezet elfogadását.

Hozzászólás nem volt, a képviselők támogatták a tervezetben foglaltakat.

A polgármester kérte a képviselőket az Önkormányzat 2022. évi költségvetésével kapcsolatos szavazásra:

Kup Község Önkormányzat Képviselő-testülete 5 igen szavazattal – ellenszavazat és tartózkodás nélkül – az alábbi rendeletet alkotta:

**Kup Község Önkormányzata Képviselő-testületének**

**1/2022. (II. 25.) önkormányzati rendelete**

**az Önkormányzat 2022. évi költségvetéséről**

**(A rendelet jegyzőkönyv 4. melléklete)**

**2.) Római Katolikus Egyház támogatási kérelme**

**Előadó: Varga Imre polgármester**

**Varga Imre polgármester** ismertette a támogatás iránti kérelmet. Elmondta, hogy a katolikus templomot az egyház pályázati támogatásból felújítja, a felújítási munkákhoz kért támogatást. Javaslata 200.000 Ft támogatás biztosítása.

A képviselők a javaslattal egyetértettek, a polgármester kérte a testület tagjait a szavazásra.

Kup község Önkormányzat képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**9/2022. (II.9.) KT határozat**

Kup Község Önkormányzat Képviselő-testülete a Római Katolikus Egyházközség részére 200.000 Ft támogatást nyújt a templom felújítási munkáihoz.

Felkéri a képviselő-testület a polgármestert, hogy a megállapodás megkötéséről, majd aláírását követően a támogatás átutalásáról gondoskodjon.

**Felelős**: polgármester

**Határidő**: 2022. február 28.

**3.) Magyar Falu Program pályázatok benyújtása**

**Előadó: Varga Imre polgármester**

**Varga Imre polgármester** ismertette a képviselőkkel a Magyar Falu Program keretében benyújtásra tervezett pályázatokat. Elmondta, hogy az óvoda, orvosi rendelő felújítására már tavaly is benyújtották a kérelmet, sajnos elutasításra került. Pályáznak új köztéri játszótér építésére, mivel jelenleg nem rendelkeznek játszótérrel, a korábbi köztéri játszóteret be kellett zárni, mivel a játékok nem kaptak engedélyt továbbhasználatra. Kommunális eszközök beszerzésére szintén pályáztak már tavaly is, sikertelenül, idén ismét megpróbálják. Ezen kivül járdaépítésre, csapadékvíz elvezető rendszer felújítására, közösségfejlesztő bérére és eszközök beszerzésére pályáznak. Kérte a véleményeket, hozzászólásokat. Ismertette a pontos adatokat.

A képviselők az előterjesztésben szereplő pályázatok benyújtásával egyetértettek, mivel már előzetesen korábban is egyeztettek a pályázatokról.

A polgármester kérte a képviselőket szavazásra, először az óvoda, orvosi rendelő felújításával kapcsolatban:

Kup község Önkormányzat képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**10/2022. (II.9.) KT határozat**

Kup község Önkormányzat Képviselő-testülete az MFP-ÖTIK/2022.kódszámú, Önkormányzati tulajdonu épületek fejlesztése c. pályázatra támogatási igényt nyújt be: orvosi rendelő felújítására 34.999.390 Ft Ft összegben, óvoda épületének felújítására 54.802.460 Ft összegben.

A döntést követően a polgármester a belvízelvezető árkok felújítására vonatkozó pályázattal kapcsolatos döntésre kérte a képviselőket:

Kup község Önkormányzat képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**11/2022. (II.9.) KT határozat**

Kup község Önkormányzat Képviselő-testülete az MFP-UHK/2022.kódszámú, Út, híd, kerékpárforgalmi létesítmények, vízelvezető rendszer építése, felújítása c. pályázatra támogatási igényt nyújt be 44.808.265 Ft összegben belvízelvezető árkok felújítására.

A polgármester a járdaépítésre vonatkozó pályázattal kapcsolatos döntésre kérte a képviselőket:

Kup község Önkormányzat képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**12/2022. (II.9.) KT határozat**

Kup község Önkormányzat Képviselő-testülete az MFP-BJA /2022.kódszámú, Önkormányzati járdaépítés, felújítás c. pályázatra támogatási igényt nyújt be 9.995.377 Ft összegben járdaépítésre.

A polgármester a játszótér építésére vonatkozó pályázattal kapcsolatos döntésre kérte a képviselőket:

Kup község Önkormányzat képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**13/2022. (II.9.) KT határozat**

Kup Önkormányzat Képviselő-testülete az MFP-OJKJF/2022.kódszámú, Óvodai játszóudvar, közterületi játszóterek fejlesztése c. pályázatra támogatási igényt nyújt be 5.994.088 Ft összegben.

A polgármester a kommunális eszközök beszerzésére vonatkozó pályázattal kapcsolatos döntésre kérte a képviselőket:

Kup község Önkormányzat képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**14/2022. (II.9.) KT határozat**

Kup Önkormányzat Képviselő-testülete az MFP-KOEB/2022.kódszámú, Kommunális eszközök beszerzése c. pályázatra támogatási igényt nyújt be 14.512.290 Ft összegben.

A polgármester a közösségszervezéshez kapcsolódó eszközbeszerzés és bértámogatásra vonatkozó pályázattal kapcsolatos döntésre kérte a képviselőket:

Kup község Önkormányzat képviselő-testülete 5 igen szavazattal – ellenszavazat és tartózkodás nélkül – az alábbi határozatot hozta:

**15/2022. (II.9.) KT határozat**

Kup Önkormányzat Képviselő-testülete az MFP-KEB/2022.kódszámú, Közösségszervezéshez kapcsolódó eszközbeszerzés és bértámogatás c. pályázatra támogatási igényt nyújt be 3.762.147 Ft összegben.

Több napirend, hozzászólás nem volt, a polgármester a képviselő-testület nyilvános ülését 19.00 órakor bezárta.

K.m.f.

Varga Imre Kissné Szántó Mária

polgármester jegyző